CELEX: 31999D0201
Language: lv
Date: 1998-12-14 00:00:00
Title: Padomes Lēmums (1998. gada 14. decembris) par nolīguma slēgšanu starp Eiropas Kopienu un Kanādas valdību par sanitārajiem pasākumiem sabiedrības veselības un dzīvnieku veselības aizsardzībai attiecībā uz tirdzniecību ar dzīviem dzīvniekiem un dzīvnieku produktiem

Svarīgs juridisks paziņojums

|

31999D0201

Oficiālais Vēstnesis L 071 , 18/03/1999 Lpp. 0001 - 0002

		Padomes Lēmums(1998. gada 14. decembris)par nolīguma slēgšanu starp Eiropas Kopienu un Kanādas valdību par sanitārajiem pasākumiem sabiedrības veselības un dzīvnieku veselības aizsardzībai attiecībā uz tirdzniecību ar dzīviem dzīvniekiem un dzīvnieku produktiem(1999/201/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu,ņemot vērā Komisijas priekšlikumu,tā kā nolīgumā starp Eiropas Kopienu un Kanādas valdību par sanitārajiem pasākumiem sabiedrības veselības un dzīvnieku veselības aizsardzībai attiecībā uz tirdzniecību ar dzīviem dzīvniekiem un dzīvnieku produktiem ir paredzēti pietiekami līdzekļi, lai piemērotu noteikumus attiecībā uz sabiedrības veselības un dzīvnieku veselības aizsardzības pasākumiem, kas paredzēti Pasaules tirdzniecības organizācijas līgumā par sanitāro un fitosanitāro pasākumu piemērošanu;tā kā minētais līgums veicinās divpusējo tirdzniecību ar dzīviem dzīvniekiem un dzīvnieku izcelsmes produktiem starp Eiropas Kopienu un Kanādu, pakāpeniski atzīstot sanitāro pasākumu līdzvērtību, atzīstot dzīvnieku veselības stāvokli, kā arī piemērojot reģionalizāciju un uzlabojot saziņu un sadarbību;tā kā ir lietderīgi paredzēt procedūru ciešas un efektīvas sadarbības veidošanai starp Komisiju un dalībvalstīm Pastāvīgajā veterinārijas komitejā;tā kā šis nolīgums jāapstiprina Kopienas vārdā,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināts nolīgums starp Eiropas Kopienu un Kanādas valdību par sanitārajiem pasākumiem sabiedrības veselības un dzīvnieku veselības aizsardzībai attiecībā uz tirdzniecību ar dzīviem dzīvniekiem un dzīvnieku izcelsmes produktiem.Šā nolīguma un tā pielikumu teksti ir pievienoti šim lēmumam.2. pantsAr šo Padomes priekšsēdētājs ir pilnvarots izraudzīties personu vai personas, kam piešķirtas pilnvaras parakstīt šo nolīgumu, lai tas kļūtu saistošs Kopienai.3. pantsŠā nolīguma īstenošanai vajadzīgos pasākumus, tostarp garantijas attiecībā uz svaigu gaļu un produktiem uz gaļas bāzes, kas ir līdzvērtīgi Padomes 1972. gada 12. decembra Direktīvā 72/462/EEK par veselības un veterinārās pārbaudes problēmām, kas saistīti ar liellopu, aitu un kazu, kā arī cūku, svaigas gaļas vai gaļas produktu ievešanu no trešām valstīm [1], ievieš saskaņā ar minētās direktīvas 30. pantā paredzēto procedūru.4. pantsApvienotajā pārvaldības komitejā, kas minēta nolīguma 16. panta 1. punktā, Kopienu pārstāv Komisija, kurai palīdz dalībvalstu pārstāvji.Kopienas nostāju attiecībā uz minētās Apvienotās pārvaldības komitejas izskatāmajiem jautājumiem pieņem attiecīgajās Padomes organizācijās saskaņā ar Līguma noteikumiem.Šā nolīguma pielikumu grozījumus, kas izdarīti pēc Apvienotās pārvaldības komitejas ieteikumiem, pieņem saskaņā ar Direktīvas 72/462/EEK 29. pantā paredzēto procedūru.5. pantsŠo lēmumu publicē Eiropas Kopienu Oficiālajā Vēstnesī.Tas stājas spēkā publicēšanas dienā.Briselē, 1998. gada 14. decembrīPadomes vārdā —priekšsēdētājsW. Molterer[1] OV L 302, 31.12.1972., 28. lpp. Direktīva, kurā jaunākie grozījumi izdarīti ar Direktīvu 97/79/EK (OV L 24, 30.1.1998., 31. lpp.).--------------------------------------------------